ลักษณะร้าน : เป็นร้านก๋วยเตี๋ยว+เกาเหลาเนื้อ ที่มีชื่อเสียงที่โด่งดังในเรื่องของรสชาติความอร่อยที่ใครๆกินแล้วก็ต้องติดใจ

เล่าตอนที่ไปถึงร้าน : ตอนไปถึงร้านเป็นเวลาหกกว่าๆของวันธรรมดา ไม่ค่อยมีคนในร้านเท่าไหร่ พนักงานก็นั่งหงอยๆ สั่งปุ๊บได้ปั๊บเลย
ร้านจะเป็นร้านธรรมดา ที่ดูเรียบง่าย สะอาดกลางๆ เพราะตอนไปที่ร้าน พื้นเหนียวและโต๊ะไม่เช็ด ที่นั่งมีพัดลมเป่าดับร้อน

ที่ตั้งร้าน : ตึกแถวริมถนนพระราม 4 แถวๆสามย่าน

เมนูเด่นของร้าน : ก๋วยเตี๋ยว+เกาเหลา หมูและเนื้อ
ราคา : เริ่มตั้งแต่ 40-70 บาท

สำหรับในวันนี้ผมสั่ง เกาเหลา ชิ้น+สด (60 บาท) มากิน
รสชาติ : อร่อยดีครับ ตัวน้ำซุปของทางร้านถือว่าเด็ดที่สุดละ เป็นซุปที่มีรสหวานของเนื้อแบบเข้มข้น ทานเปล่าๆแบบไม่ต้องปรุงก็อร่อยสุดๆแล้ว ถือว่าเป็นจุดเด่นจุดขายของร้านเลยทีเดียว
ตัวลูกชิ้นก็เป็นลูกชิ้นที่เด้งๆ มีความสดใหม่ได้รสเนื้อเต็มๆ แต่เนื้อสดผมว่าธรรมดาๆไปหน่อย เพราะมันเหมือนเศษเนื้อซะมากกว่า เพราะชิ้นเล็กมากกกก
และที่ไม่ประทับใจอย่างหนึ่งคือ ปริมาณที่ไม่สมราคาเลย ให้น้อย แถมหวงน้ำซุป และข้าวถ้วยนิดเดียว 10 บาท 

สรุปคะแนนตามความคิดเห็นของผม (เต็ม 5 คะแนน)
รสชาติ : 4.5 = อร่อยครับ อร่อยทุกอย่างยกเว้นเนื้อสดที่ได้มาเหมือนเศษเนื้อ
บรรยากาศ : 2.5 = บรรยากาศดูหดหู่ ไม่เจริญตาซักเท่าไหร่
บริการ 2 = บริการแบบขอไปที หน้าบึ้ง
ราคา : 2.5 = อร่อย แต่แพงไปหน่อย ปริมาณน้อยไม่คุ้มราคา

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 7 / 3 / 56
